
VÉLEMÉNY
Az Állampolgári Jogi, Bel- és Igazságügyi Bizottság felkéri a Költségvetési Ellenőrző Bizottságot mint illetékes bizottságot, hogy állásfoglalási indítványába foglalja bele a következőket:
<RepeatBlock-Dec></RepeatBlock-Dec>
1.	megjegyzi, hogy az európai adatvédelmi biztos 2024. évi működési költségvetése 24 329 460 EUR volt, ami 7%-os növekedést jelent a 2023. évi végleges költségvetéshez képest; üdvözli, hogy 2024-ben az európai adatvédelmi biztos kötelezettségvállalási előirányzatainak végrehajtási aránya 96%-os volt;
2.	megemlíti, hogy az európai adatvédelmi biztos szerepe számos új jogalkotási aktusban növekedett, így a mesterséges intelligenciáról szóló jogszabályban, amelynek értelmében az európai adatvédelmi biztos az uniós intézmények, ügynökségek, hivatalok és szervek illetékes hatóságává válik, és az európai adatvédelmi biztosra további feladatokat ruháztak; hangsúlyozza, hogy ezek a társjogalkotók által átruházott további felelősségi körök megfelelő forrásokat igényelnek annak biztosításához, hogy az európai adatvédelmi biztos hatékonyan teljesíthesse kötelezettségeit;
3.	hangsúlyozza az európai adatvédelmi biztosnak az európai uniós intézmények, szervek és ügynökségek személyesadat-kezelési műveletei felügyeletében játszott szerepét; aggodalmát fejezi ki az európai adatvédelmi biztosnál a panaszok kezelésének időtartama miatt; emlékeztet az európai ombudsman 1888/2023/TM. sz. ügyben hozott, 2024. november 7-i határozatára, amelyben az európai ombudsman megállapította, hogy az európai adatvédelmi biztos számára a panaszok értékelésének befejezéséhez szükséges hat év nem minősül észszerű időkeretnek, és hogy az európai adatvédelmi biztos megközelítése hivatali visszásságnak minősül; megjegyzi, hogy az ombudsman megállapította azt is, hogy az európai adatvédelmi biztos nem tájékoztatta a panaszost az ügy előrehaladásáról;
4.	üdvözli, hogy 2024-ben az európai adatvédelmi biztos 77 elfogadható panaszügyet zárt le, ami 2023-hoz képest 33%-os növekedést jelent; megjegyzi, hogy nem egyértelmű, hogy ezeket a panaszokat mikor nyújtották be, ezért felhívja az európai adatvédelmi biztost, hogy javítsa az eljárások átláthatóságát, és tegye közzé az évente beérkezett elfogadható panaszok számára, a kivizsgálásuk és megoldásuk átlagos időtartamára, valamint a jelentős késedelmek okaira vonatkozó adatokat; sürgeti az európai adatvédelmi biztost, hogy vizsgálja meg fő teljesítménymutatóit és biztosítsa, hogy azok kiterjedjenek a panaszkezelésre, továbbá tűzzön ki célokat a panaszkezelésre és a vizsgálatokra vonatkozóan, hasonlóan az európai ombudsman gyakorlatához;
5.	üdvözli, hogy az európai adatvédelmi biztos személyzeti kiküldetési költségei csökkentek, továbbá a személyzeti kiküldetések száma a 2023. évi 246-ról 2024-ben 218-ra csökkent; felhívja az európai adatvédelmi biztost, hogy folytassa annak értékelését, hogy a kiküldetésekre fordított forrásokat megfelelően használják-e fel, és azok hozzájárulnak-e a személyes adatok európai uniós intézményeknél, szerveknél és ügynökségeknél történő védelméhez; megjegyzi, hogy 2024-ben az európai adatvédelmi biztos számos rendezvényen, többek között üzleti célú rendezvényeken vett részt, és hogy saját felszólalási politikájával összhangban az európai adatvédelmi biztos „általában elvárja, hogy a szervezők fedezzék az utazási és szállásköltségeket”; aggodalmát fejezi ki amiatt, hogy az európai adatvédelmi biztos továbbra sem nyújt tájékoztatást a szervezők vagy más harmadik felek által finanszírozott kiküldetések számáról, ezáltal csökkentve az átláthatóságot az európai adatvédelmi biztos kiküldetési költségeit illetően; határozottan sürgeti az európai adatvédelmi biztost, hogy javítsa a kiküldetési költségek átláthatóságára vonatkozó politikáit és gyakorlatait;

6.	megjegyzi, hogy 2024-ben az európai adatvédelmi biztos egyetlen vizsgálatot zárt le, míg 2023-ban egyet sem, 25 véleményt adott ki, ami csökkenést jelent a 2023-ban kiadott 54 véleményhez képest, és három ellenőrzést végzett, ami csökkenést jelent a 2023. évi öt ellenőrzéshez képest; sürgeti az európai adatvédelmi biztost, hogy fő teljesítménymutatójában tegyen egyértelmű különbséget a tényleges ellenőrzések és a látogatások között.

MELLÉKLET: NYILATKOZAT AZ ÉSZREVÉTELEKRŐL
<FootprintIntro>Az eljárási szabályzat I. melléklete 8. cikkének megfelelően a vélemény előadója kijelenti, hogy véleményébe olyan észrevételeket foglalt bele, amelyeket a kötelező átláthatósági nyilvántartásról szóló intézményközi megállapodás[footnoteRef:1] hatálya alá tartozó alábbi érdekképviselőktől vagy harmadik országok hatóságainak – többek között ezen országok diplomáciai képviseleteinek és nagykövetségeinek – alábbi képviselőitől kapott az eljárás tárgyához kapcsolódó kérdésekben a vélemény elkészítése során annak bizottsági ülésen történő elfogadásáig:</FootprintIntro> [1:  Intézményközi megállapodás (2021. május 20.) az Európai Parlament, az Európai Unió Tanácsa és az Európai Bizottság között a kötelező átláthatósági nyilvántartásról (HL L 207., 2021.6.11., 1. o., ELI: http://data.europa.eu/eli/agree_interinstit/2021/611/oj).] 

	1. A kötelező átláthatósági nyilvántartásról szóló intézményközi megállapodás hatálya alá tartozó érdekképviselők

	Transparency International EU / EU transparency register: 501222919-71


A fenti felsorolás a vélemény előadója kizárólagos felelősségi körében készült.

